રાયપુર- વડાપ્રધાન નરેન્દ્ર મોદીની મહત્વાકાંક્ષી યોજના “આયુષ્યમાન ભારત”ને માત્ર દેશમાં જ નહીં પરંતુ વિદેશોમાં પણ ખાસી લોકપ્રિયતા મળી રહી છે. આ યોજનાની બ્રાન્ડિંગ ‘મોદી કેર’ના નામથી પણ કરવામાં આવી રહી છે. પરંતુ મોદી સરકારની આ યોજના ભાજપ શાસિત રાજ્ય છત્તીસગઢમાં જ વિલંબમાં પડી રહી છે. છત્તીસગઢ મેડિકલ એસોસિએશને આયુષ્માન ભારતના આરોગ્ય કેન્દ્રોમાં સેવાઓ પૂરી પાડવાનો સ્પષ્ટ ઈનકાર કર્યો છે. મેડિકલ એસોસિએશની દલીલ છે કે, મુખ્યમંત્રી સ્વાસ્થ્ય બીમા યોજનાના (MSBY) પેકેજ દરથી પણ આયુષ્યમાન ભારત યોજનાના દર 40 ટકાથી પણ ઓછા છે. આપને જણાવી દઈએ કે, વડાપ્રધાન નરેન્દ્ર મોદીએ 14 એપ્રિલના રોજ બીજાપુરમાં આયુષ્યમાન ભારત યોજના લૉન્ચ કરી હતી.